Ponovo smo letjeli ,ovaj put za Lisabon!

Vrijedni učenici Osnovne škole Čazma sudjeluju u Erasmus KA229 projektu Shall we play a game? Kroz projekt koji financira Europska unija učenici usvajaju znanja kroz neformalnu nastavu i dobro organizirane radionice. Kroz igru stječu nove spoznaje o svijetu koji ih okružuje. Najteži trenutak bio je slijetanje u Lisabon zbog ružnog vremena no sve se brzo zaboravilo kada je krenulo upoznavanje sa školom i učenicima, partnerima u projektu. Domaćini su pripremili vrlo zabavne igre, a vrijeme je u jednom trenutku signaliziralo da stiže ljeto umjesto proljeća koje se već u drugom trenutku promijenilo u kišnu jesen.

Prvog dana proveli su u upoznavanju partnera kroz različite zabavne igre i Erasmus kutak koji uvijek razveseli svu djecu škole jer se u kutku pronađe različitih slatkiša iz partnerskih zemalja. Tako je bilo i ovoga puta te su svi uživali u slatkišima iz Poljske, Turske, Portugala, Italije i Hrvatske. Moramo napomenuti da su im se naši čokoladni proizvodi jako svidjeli. Sve ovakve aktivnosti obiluju i upoznavanjem znamenitosti zemlje domaćina jer je učenje u prirodi najbolje učenje. Ni kiša im nije smetala u uživanju portugalskih ljepota. Tamo je i drač cvijeće. Koliko puta smo zasadili kale u teglu i strepili hoće li opstati ,a u Portugalu rastu kao samonikle biljke gotovo na svakom koraku, ponajviše po rubovima šuma. Papige, zelene ,veličanstvene, graciozne lete slobodno oko škole. Posjetili su i Penu ,dvorac kralja Ferdinanda II (1860. imao je sobu za telefoniranje i kupaonu poput današnjih). Arihitektura kao u Disneyevom crtiću. Posjetili su i najzapadniju točku Europe- Atlantski ocean. Možda je bio kišni dan i ružno vrijeme no Atlantski ocean nikada nje bio moćniji. Nisu zaobišli ni sam centar Lisabona, upoznali su arhitekturu starih Portugalaca. Tamo je većina zgrada izgrađena od bijelog kamena s bogatim ukrasima koji ukazuju na bogatstvo ljudi prije nekoliko stoljeća za vrijeme kolonijalnog imperijalizma. U tom trenutku shvatili su teret našeg kraja koji je stoljećima bio u procijepu dvaju kultura te zbog toga neprestano ratovao kako bi obranio Europu. Učenike su najviše dojmili Muzej novca koji na moderan način, kroz igru i mnoge virtualne aktivnosti priča priču povijesti uporabe novca, od robne razmjene do današnjih dana i naravno veličanstveni Ocenarijum u kojem su upoznali kroz akvarijski prikaz vodeni život kroz sva tri oceana. Naravno da nisu zaobišli ni Forcu- Portugal, barem u dućanu , a vrhunac cijele priče je večera uz gledanje utakmice Portugal-Turska , navijali su u Portugalu i Turci i Portugalci , a naravno i svi ostali .Složili su se da su toga dana svi Portugalci! Dakle, pobijedili smo!

Bili su pravi promotori mira: "Svijeta bez granica", a to znači i bez ratova. Novog svijeta gdje ima mjesta za sve. Glumili su, igrali se i upoznali 3 oceana. Doživljaj je koji možda neće nikada više ponoviti. Je li potrebno željeti više ?

Hvala domaćinima i svim dragim partnerima u projektu!

Danijela Šajtar